भागलपुर। शुक्रवार को रेडी विलिंग एंड एबल सोसाइटी के द्वारा आस्ट्रेलिया से आए वॉलेंटियरों ने भीखनपुर स्थित प्रोजेक्ट उत्थान केंद्र में नि:शुल्क पढ़ रहे गरीब बच्चों के साथ प्रभात फेरी निकाली। भीखनपुर गुमटी नंबर 3, कचहरी चौक, घंटाघर, मुंदीचक होते हुए फेरी भीखनपुर गुमटी नंबर 2 तक प्रभात फेरी निकाली गई। स्वच्छता अभियान एवं जागरूकता के लिए प्रभात फेरी निकाली गई। दिन में 11 बजे तिलाकामंझी चौक पर, फिर हवाई अड्डा के पीछे, काली मंदिर मीराचक और घंटाघर पर बाल शिक्षा को बढ़ावा देने के लिए आलय के कलाकारों के साथ मिलकर नुक्कड़ नाटक भी किया।